Allir starfsmenn kynni sér reglur um fyrstu viðbrögð við eldsvoða og afli sér upplýsinga um slökkvibúnað , staðsetningu hans og notkun . Þegar brunabjalla fer í gang skal rýmingaráætlun þegar verða virk . Starfsmenn skulu safna börnunum í röð við neyðarútgang . Einn starfsmaður af hverri deild / bekk athugar hvort að um raunverulega hættu sé að ræða . Ef svo er ekki er hættuástandi aflýst . Rýmingar og brunavarnaráætlun er til fyrir allan skólann og er skipulagið sýnilegt öllum starfsmönnum s.s. deildum og mötuneyti . Rýming skólans er æfð með börnunum til að lágmarka hræðslu þeirra ef upp kemur alvöru tilfelli . Mest um vert er að starfsmenn þekki hlutverk sitt vel og bregðist rétt við . Neyðarútgangur eru þær hurðar sem eru með grænu ljósi fyrir ofan . Ljósið á alltaf að loga . Af neðri hæð skóla eru neyðarútgangar úr hverju rými og þá á að nota ef stóran bruna ber að garði . Af efri hæð skóla eru flóttaleiðir út um sitthvorn gafl skólans og skal velja þá leið sem er styttri ef ekkert hindrar þá leið . Sé um stærri bruna að ræða og ekki hægt að komast út á gang skal nota fóttaleiðir á efri hæð sem eru í hverju rými . Um er að ræða flóttaleiðir út um glugga , en mögulega þarf að bíða þar til aðtoð berst að utan . Ef hægt er að koma því við er besti neyðarútgangur fyrir hverja af deildinni sjálfri og beint út úr húsi . Athuga þarf hvort næsti neyðarútgangur sé fær en ekkert má hindra flóttaleiðir , hins vegar geta utanaðkomandi aðstæður hindrað flóttaleið . Utanaðkomandi aðstæður geta verið veður , reykur frá eldi eða útbreiðsla elds . Þetta þarf að meta eins fljótt og auðið er og velja bestu flóttaleiðina . Skólastjóri eða staðgengill hans ber ábyrgð á verkskiptingu við rýmingu . Hann fullvissar sig um að ekkert barn sé eftir inni . Lokar gluggum og hurðum og hefur loka yfirsýn yfir hvert svæði og fer út eftir að síðasta barn er farið úr húsi . Einn starfsmaður fær það hlutverk að sækja nafnalista og staðsetur sig við söfnunarstað ( þar sem útgönguleið er greið ) . Sá starfsmaður ber ábyrgð á að merkja við þau börn sem eru á söfnunarstað . Aðrir starfsmenn fá það hlutverk að safna börnunum saman að neyðarútgangi og út á söfnunarsvæði . Starfsmennirnir fara út með börnunum og koma þeim í öruggt skjól á söfnunarsvæði . Það er mjög mikilvægt að merkja við mætingarlistann strax og börnin eru komin þangað . Tvö söfnunarsvæði eru eftir því hvort farið er úr skólanum til austurs eða vesturs . Söfnunarsvæði 1 – sjá teikn , er við sparkvöll og körfuboltavöll Söfnunarsvæði 2 – sjá teikn , er við spennistöð við Skólabraut Eftir að búið er að fara yfir mætingalista og yfirsýn á ástandi komin er farið í íþróttahús . Sé nauðsynlegt er að yfirgefa söfnunarsvæðið eða ekki hægt að safnast þar saman er farið í íþróttahús . Skólastjóri eða staðgengill staðgengill hringir í 112 . Atriði sem starfsmenn þurfa alltaf að hafa í huga . Mætingarlisti á alltaf að vera á sínum stað . Ferlar um fyrstu viðbrögð við bruna skulu vera sýnilegir upp á vegg á hverri deild eða aðalhurð á deild . Neyðarútgangur eru þær hurðar sem eru með grænu ljósi fyrri ofan . Neyðarútgangur þarf alltaf að vera aðgengilegur og ekkert má standa í vegi fyrir honum . Lesa yfir allar upplýsingar um brunavarnir og rýmingaráætlun á fyrsta starfsmannafundi að hausti og í janúar . Skólastjórnendur fylgi því eftir og haldi utan um það . Ef nauðsynlegt reynist að yfirgefa skólalóðina á að fara í íþróttahúsið . Starfsmenn ræða við börnin að minnsta kosti tvisvar á ári um hvernig þau eigi að bera sig að þegar brunaboði fer í gang . Mikilvægt er að brýna fyrir börnunum að fela sig alls ekki þegar bjallan fer í gang . Það þarf að ákveða í byrjun starfsárs hvenær á að ræða þetta við börnin og setja það inn í starfsáætlun skólans . Að minnsta kosti tveir starfsmenn á hverri deild verða að kunna á kerfið . Brunaæfing hvert ár . Almennar upplýsingar um slökkvibúnað : Mikilvægt er að starfsfólk kynni sér staðsetningu og notkun eldvarnarbúnaðar í húsinu . Skólastjórnendur eru ábyrgir fyrir því að kynna búnaðinn fyrir nýju starfsfólki . Eldvarnarbúnaður : Eldvarnarteppi eingöngu notað í eldhúsi og kennslueldhúsi ef eldur brýst út í pottum . Staðsett í eldhúsi á vegg við eldavél . Við eldavélar í skólaeldhúsi Kolsýrutæki má nota við stærri eld , t.d. gegn vökva og rafmagnstækjum og er staðsett í eldhúsum . Við útihurð í eldhúsi . Við flóttaleið í skólaeldhúsi Dufttæki er notað á flesta elda og er staðsett í skápum með slönguhjólum á göngum skólans . Léttvatnstæki er notað við bruna í föstum , yfirleitt lífrænum efnum , þar sem bruni myndar oftast glóð , t.d. tré , pappír , pappa , kolum og vefnaðarvöru . Ekki á vökva og gas . Staðsetning tækja eru við flóttaleiðir í skóla Brunaslanga notist við stóran eld í föstum , yfirleitt lífrænum efnum , þar sem bruni myndar oftast glóð , t.d. tré , pappír , pappa , kolum og vefnaðarvöru . Ekki á vökva og gas Staðsettar í skápum á gangi á efri og neðri hæð skóla . Viðvörunarbúnaður : Starfsmaður skal kynna sér og þekkja inn á viðvörunarbúnað í húsinu . Stjórnstöð og yfirlitsmynd yfir skynjara eru við aðalinngang í skóla og við inngang á skrifstofu . Fyrstu viðbrögð við eldsvoða : Ef eldvarnarkerfi fer í gang eða reykskynjarar gefa frá sér hljóð : Skólastjóri eða staðgengill hans stjórnar verkskiptingu . Skólastjóri eða staðgengill hans kannar hvaðan boð komu . Athuga aðstæður : Ef minniháttar eldur = Hvar er eldur ? Skólastjórnendur koma af stað rýmingu og hringja í 112 . Ef meiri háttar eldur , mikill reykur eða hurð heit = EKKI OPNA . Láta slökkvilið um björgun . ENGAN HETJUSKAP . Loka öllum hurðum ( til að hefta útbreiðslu eldsins ) og gefa slökkviliði lýsingu á stöðunni , í síma . Rýma skólann . Sá sem er síðastur út , skólastjóri eða staðgenglar , skulu vera búnir að ganga úr skugga um að allir séu komnir út áður en þeir yfirgefa skólann . Hver deild velur hættuminnstu útgönguleiðina . Skólastjórnendur bera ábyrgð á útgönguleiðum . Taka á móti slökkviliði , láta vita hvar eldupptök eru og stöðuna í skólanum . Fara í gegnum mætingarlista , eru örugglega allir komnir út . Ef eldur kemur upp á að yfirgefa skólann strax . Starfsmaður kynnir sér reglur um fyrstu viðbrögð við eldsvoða og aflar sér upplýsinga um slökkvibúnað , staðsetningu og notkun . Það er á ábyrgð hvers starfsmanns að standa skil á kunnáttu sinni . Komi upp eldur á alltaf að rýma húsið , kanna aðstæður , hvaðan berst boðið , loka hurðum og taka við símtali frá öryggistæki . Við reynum ekki að slökkva eld , heldur komum öllum út úr húsi og látum slökkviliðið um að slökkva eldinn . Sé hurð lokuð þar sem grunur er um eld , skal þreifa á hurð áður en hún er opnuð . Það á aldrei að opna hurð sem er heit . Sé hurð ekki heit er óhætt að opna , en ef svartur reykur er inni á að loka strax . Það á aldrei að fara inn í herbergi fullt af reyk . Minnispunktar fyrir skólastjóra : Fara yfir brunaáætlun með starfsfólki á skipulagsdegi að hausti og á vorönn . Leggja áherslu að í framhaldinu sé farið yfir mikilvæg atriði um rýmingu svæða . T.d hvar eigi að safnast saman , hvar eigi að fara út , hlaupa ekki frá hópnum , minna á að það sé mikill hávaði þegar brunaboðinn fer af stað , alls ekki fela sig . Fylgja því eftir að haldin sé brunaæfing ár hvert fyrir starfsfólk , skömmu eftir að brunaáætlun hefur verið kynnt . Láta Öryggismiðstöðina vita af væntanlegri brunaæfingu og að kerfið verðir sett í gang .